BG Официален вестник на Европейския съюз 185

31986R2429



ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

РЕГЛАМЕНТ НА КОМИСИЯТА (ЕИО) № 2429/86

от 31 юли 1986 година

относно процедурата по определяне на съдържанието на месо в заготовките и консервите от месо от подпозиция ex 16.02 Б III б) 1 от номенклатурата, съдържаща се в приложението към Регламент (ЕИО) № 2184/86 на Комисията

КОМИСИЯТА НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската икономическа общност,

като взе предвид Регламент (ЕИО) 97/69 на Съвета от 16 януари 1969 г. относно мерките, необходими за еднаквото прилагане на номенклатурата на Общата митническа тарифа (1), изменен с Регламент (ЕИО) 2055/84 (2), и по-специално член 3 от него,

като има предвид, че е необходимо да се приемат разпоредби, за да се осигури еднаквото прилагане на номенклатурата, фигурираща в приложението към Регламент на Комисията (ЕИО) № 2184/86 (3) от 11 юли 1986 г., с който се определят възстановяванията при износ за говеждо и телешко месо, с цел класифициране на заготовките и консервите, съдържащи говеждо и телешко месо (с изключение на карантията и мазнината);

като има предвид, че съгласно подпозиции 16.02 Б III б) ex 1) ex aa) (11), (22), (33), (44) и 16.02 Б III б) ex 1) ex бб) (11), (22), (33), (44) и (55) на номенклатурата, фигурираща в приложението към Регламент (ЕИО) № 2184/86, заготовките и консервите, съдържащи говеждо и телешко месо, се категоризират в зависимост от тегловния процент на месото (с изключение на карантията и мазнината);

като има предвид, че е необходимо да се определи процедура за определяне на тегловния процент на месото (с изключение на карантията и мазнината);

като има предвид, че вследствие на извършените проучвания, процедурата, описана в приложението към настоящия регламент, предоставя най-добрите гаранции;

като има предвид, че тъй като предвидените разпоредби не са в съответствие със становището на Комитета по номенклатурата на Общата митническа тарифа, Комисията предостави на Съвета предложение относно разпоредбите, които е необходимо да се приемат в тази област, съгласно процедурата, предвидена в член 3 на Регламент (ЕИО) № 97/69;

като има предвид, че след изтичането на срок от три месеца, считано от момента на представянето на предложението до Съвета, той не е представил своето становище, и че вследствие на това е необходимо Комисията да приеме предложените разпоредби съгласно посочената по-горе процедура, предвидена в Регламент (ЕИО) № 97/69,

ПРИЕ НАСТОЯЩИЯ РЕГЛАМЕНТ:

Член 1

Процентът на тегловното съдържание на месото в заготовките и консервите, съдържащи говеждо и телешко месо (с изключение на карантията и мазнината), и които са част от подпозиции 16.02 Б III б) ex 1) ex aa) (11), (22), (33), (44) и 16.02 Б III б) ex 1) ex бб) (11), (22), (33), (44) и (55) на номенклатурата, фигурираща в приложението към Регламент (ЕИО) № 2184/86, се определя съгласно процедурата, предвидена в приложението.

Член 2

Настоящият регламент влиза в сила на двадесет и първия ден след публикуването му в Официален вестник на Европейските общности.

Настоящият регламент е задължителен в своята цялост и се прилага пряко във всички държави-членки. Съставено в Брюксел на 31 юли 1986 година. За Комисията COCKFIELD Заместник-председател

(1) ОВ L 14, 21.1.1969 г., стр. 1.

(2) ОВ L 191, 19.7.1984 г., стр. 1.

(3) ОВ L 190, 12.7.1986 г., стр. 19.

ПРИЛОЖЕНИЕ

ПРОЦЕДУРА ПО ИЗВЪРШВАНЕ НА АНАЛИЗ

За целите на настоящото приложение думата „месо“ не включва нито карантията, нито мазнината (включително мазнината, добита от самото месо), нито костите.

Съдържанието на месо (тегловен процент на месото) се определя съгласно процедурата, посочена по-долу.

1. Методи на анализ

1.1. Анализът трябва да бъде извършен върху еднородни и представителни проби от месната заготовка или консерва.

Необходимо е да се използват следните методи на анализ:

1.2.1. Азот: определяне на съдържанието на азот в месото и продуктите на месна основа — ISO 937: 1978.

1.2.2. Влажност: определяне на съдържанието на влага в месото и продуктите на месна основа — ISO 1442: 1973.

1.2.3. Мазнини: определяне на общото съдържание на мазнини в месото и продуктите на месна основа — ISO 1443: 1973.

1.2.4. Пепел: определяне на съдържанието на пепел в месото и продуктите на месна основа — ISO 936: 1978.

1.3. Предписанията на горепосочените стандарти ISO относно вземането на проби не са задължителни за целите на настоящия регламент.

2. Изчисляване на съдържанието на месо

Съдържанието на месо се изчислява с помощта на следната формула:

NT — Общо количество на азота, определено чрез анализ (%), Nx — Азот с външен произход (%)

Общото съдържание на азот се определя според метода, посочен в точка 1.2.1. Освен това определянето на съдържанието на влага (1.2.2), на мазнини (1.2.3) и на пепел (1.2.4) позволява определянето по дедуктивен начин на съдържанието на останалите съставки.

За да се нанесат корекции в количеството на азота с външен произход (Nx), е необходимо да се познава количеството на всяка съставка, съдържаща азот, както и съдържанието на азот в тези съставки. Долната таблица указва средното съдържание на азот на някои от съдържащите азот съставки, които могат да са част от месните заготовки или консерви.

Продукти, които не са част от месото Процент на азота Галета 2,0 Казеин 15,8 Натриев казеинат 14,8 Изолат от соеви протеини 14,5 Текстурирани соеви протеини 8,0 Мононатриев глутамат (MSG) 8,0 Соево брашно 8,3 Говежди бъбреци 2,7 Говежди език 3,0

Относно повторяемостта на методите на анализ е необходимо да се използват горепосочените стандарти ISO.

Необходимо е да се взема под внимание средният резултат от най-малко две определяния на съдържанието.